**ΠΓΕΣΣ τάξη Β’1 Θρησκευτικά Β’ γυμν.**

**Βίκυ Ζιώγα.**

**ΘΕ.5 Σχολιασμός Κειμένου Πατριάρχη Βαρθολομαίου.**

Ο Οικουμενικός Πατριάρχης Βαρθολομαίος κάνει λόγο για τις φυλετικές και θρησκευτικές διακρίσεις οι οποίες αποτελούν παγκόσμια μάστιγα τη σημερινή εποχή. Η άρνηση της αποδοχής του διαφορετικού, του αλλόπιστου, του αλλοθρήσκου, του ετεροδόξου και γενικότερα ο θρησκευτικός φανατισμός, έχουν πάρει τόσο μεγάλες διαστάσεις που πλέον αποτελούν απειλή για την ειρηνική συνύπαρξη πολλών περιοχών. Ακόμα ,οι ακραίες πράξεις για τη διάδοση μιας θρησκείας , έχουν ως απόρροια να χαθούν ζωές αθώων ανθρώπων λόγω της αδιαλλαξίας. Δυστυχώς οι πλέον αγεφύρωτες διαφορές κάποιων λαών ,βυθίζουν την κοινωνία στη δυστυχία. Άλλωστε ,όπως ανέφερε ο ίδιος, το μίσος φέρνει τον θάνατο.

Ο Ναός της Αναστάσεως λοιπόν μας προσκαλεί να ξεπεράσουμε τον φόβο της διαφορετικότητας. Να συμβιβαστούμε με τα πιστεύω και τις απόψεις των συνανθρώπων μας . Να παραγκωνίσουμε τις διαφορές μας με τους διαφορετικούς και να τους αγαπήσουμε σαν αδέλφια. Με την επίτευξη των παραπάνω, έχουμε το κλειδί για τη ζωή και κατ’ επέκταση την παγκόσμια ειρήνη.